钦定古今图书集成/明伦汇编/官常典/第173卷 > 《策孙权九锡文》魏·文帝
## 钦定古今图书集成/明伦汇编/官常典/第173卷 > 《策孙权九锡文》魏·文帝

盖圣王之法，以德设爵，以功制禄，劳大者禄厚，德威
者礼丰。故叔旦有夹辅之勋，太公有“鹰扬之功，并启
土宇，并受备物，所以表章元功，殊异贤哲也。近汉高
祖受命之初，分裂膏腴，以王八姓，斯则前世之懿事，
后王之元龟也。”朕以不德，承运革命，君临万国，秉统
天机，思齐先代，坐而待旦。惟君天资忠亮，命世作佐，
“深睹历数，达见废兴。远遣行人，浮于潜汉。望风影附，
抗疏称藩，兼纳纤𫄨。南方之贡，普遣诸将，来还本朝。
忠肃内发，款诚外昭，信著金石，义盖山河，朕甚嘉焉。”
今封君为吴王，使使持节、太常、高平侯贞授君玺绶，
第书金虎符第一至第五，左竹使符第一至第十。以
大将军使持节督交州领荆州牧事，“锡君青土，苴以
白茅，对扬朕命，以尹东夏。其上故骠骑将军南昌侯
印绶符策，今又加君九锡，其敬听后命。以君绥安东
南，纲纪江外，民夷安业，无或携贰，是用锡君大辂戎
辂各一，元牡二驷；君务财劝农，仓库盈积，是用锡君
衮冕之服，赤舄副焉。君化民以德，礼教兴行，是用锡
君轩县之乐。君宣导休风，怀柔百越，是用锡君朱户
以居。君运其才谋，官方任贤，是用锡君纳陛以登。君
忠勇并奋，清除奸慝，是用锡君虎贲之士百人。君振
威陵迈，宣力荆南，枭灭凶丑，罪人斯得，是用锡君𫓧
钺各一。君文和于内，武信于外，是用锡君彤弓一，彤
矢百，玈弓十，玈矢千。君以忠肃为基，恭勤为德，是用
锡君”秬鬯一卣，圭瓒副焉。钦哉敬副训典，以服朕命，
以勗相我国家，永终尔显烈。